इंदौर न्यूज़ धमाका /// कांग्रेस विधायक मुरली मोरवाल के बेटे करण मोरवाल पर पुलिस ने शिंकजा कसना शुरु कर दिया है। युवा कांग्रेस की पदाधिकारी से दुष्कर्म का आरोपी है करण मोरवाल .करण मोरवाल पर पुलिस ने इनाम की राशि 15 हज़ार से बढ़ाकर 25 हज़ार कर दी गई है।युवा कांग्रेस की पदाधिकारी एक युवती ने महिला थाना में करण मोरवाल के खिलाफ दुष्कर्म की शिकायत दर्ज कराई थी। युवती ने आरोप लगाया था कि करण मोरवाल ने शादी का झांसा देकर उसके साथ लगातार दुष्कर्म करता रहा। पीड़िता की शिकायत पर पुलिस ने आरोपी के खिलाफ रेप का मामला पंजीबद्ध किया था। मामला दर्ज होने के बाद से करण मोरवाल फरार है।आरोपी को गिरफ्तार करने के लिए पुलिस की टीमें कई जगहों पर दबिश दे चुकी है। इसके साथ ही सीमावर्ती इलाकों में भी पुलिस की टीमें लगातार सर्चिंग कर रही है।